
საქართველოს ფინანსთა მინისტრის
 ბრძანება №478

2007 წლის 11 მაისი 
ქ. თბილისი
,,საქართველოს ფინანსთა სამინისტროს შემოსავლების სამსახურის საგამოძიებო დეპარტამენტის დებულების დამტკიცების თაობაზე“ საქართველოს ფინანსთა მინისტრის 2007 წლის 13 აპრილის №343 ბრძანებაში დამატების შეტანის თაობაზე
,,ნორმატიული აქტების შესახებ“ საქართველოს კანონის 36-ე მუხლის შესაბამისად, ვბრძანებ:
1. საქართველოს ფინანსთა მინისტრის 2007 წლის 13 აპრილის №343 ბრძანებით დამტკიცებულ ,,საქართველოს ფინანსთა სამინისტროს შემოსავლების სამსახურის საგამოძიებო დეპარტამენტის დებულებაში“ (სსმ III, 13.04.07, №51, მუხ.563) შეტანილ იქნეს დამატება და მე-4 მუხლს დაემატოს შემდეგი შინაარსის მე-5 პუნქტი:

,,5. დეპარტამენტის ოპერატიულ-სამძებრო დანაყოფების (მთავარი სამმართველო, სამმართველო) უფროსები და მათი მოადგილეები კანონმდებლობით მათთვის მინიჭებული უფლებამოსილებების ფარგლებში სრული მოცულობით აწარმოებენ წინასწარ გამოძიებას“.

2. ბრძანება ამოქმედდეს გამოქვეყნებისთანავე.

ა. ალექსიშვილი

